Универсиада турында иң яхшы җырга бәйге игълан ителде

	Казан һәм 2013 елда узачак җәйге Универсиада турында иң яхшы җырга бәйге игълан иттеләр. Бәйге 2013 елның 1 февраленә кадәр дәвам итәчәк. Анда теләгән һәр кеше катнаша ала. Иң яхшы 13 җырны композитор Игорь Крутой рәислегендәге жюри сайлап алачак. 	 Җиңүчеләр “Казан турында иң яхшы җыр”, “Универсиада турында иң яхшы җыр”, “Спорт, син – тынычлык” дигән номи­на­цияләрдә билгеләнәчәк. Ә Гран-при иясенең җырына видеоклип төшереләчәк һәм аны Универсиада көннәрендә күрсәтәчәкләр. 

Ватаным Татарстан

	№ 225 | 14.11.2012	


